
Text rozhodnutia
Súd: Krajský súd Bratislava Spisová značka: 20CoE/456/2010 Identifikačné číslo súdneho spisu: 1010899975 Dátum vydania rozhodnutia: 20. 10. 2011 Meno a priezvisko sudcu, VSÚ: JUDr. Elena Kúšová ECLI: ECLI:SK:KSBA:2011:1010899975.1 Uznesenie Krajský súd v Bratislave v exekučnej veci oprávneného: SR - Krajské riaditeľstvo Policajného zboru v Bratislave, Špitálska 14, 812 13 Bratislava, IČO: 00 735 795, právne zastúpeného advokátom JUDr. Jozefom Drvárom, Belinského 16, 851 01 Bratislava, proti povinnému: A. J., E.. XX.XX.XXXX, S. XXX, XXX XX K. I., vedenej súdnym exekútorom Mgr. Miroslavom Pinterom, Exekútorsky úrad Bradáčova 7, 852 86 Bratislava, pod č. EX 462/2001, o vymoženie uloženej povinnosti, o odvolaní súdneho exekútora proti uzneseniu Okresného súdu Pezinok č. k. 15 Er/1441/2008 - 16 (pôvodná sp. zn. Okresný súd Bratislava III 40 Er/890/2001) zo dňa 20.07.2010 v časti trov exekúcie, takto r o z h o d o l : Krajský súd v Bratislave uznesenie Okresného súdu Pezinok č. k. 15 Er/1441/2008 - 16 zo dňa 20.07.2010 v napadnutej časti p o t v r d z u j e . o d ô v o d n e n i e : Napadnutým uznesením súd prvého stupňa zastavil exekúciu v súlade s ustanovením § 57 ods. 2 zák. č. 233/1995 Z. z. o súdnych exekútoroch a exekučnej činnosti (Ex. poriadok) v spojení s ustanovením § 44 ods. 3 Ex. poriadku s odôvodnením, že uznesenie, ktorým súd zamietol žiadosť o udelenie poverenia na vykonanie exekúcie nadobudlo právoplatnosť. Konajúci súd súčasne v súlade s ustanovením § 196, § 200 ods. 1 a ods. 2, § 203 Ex. poriadku a v súlade s vyhláškou MS SR č. 288/1995 Z. z. o odmenách a náhradách súdnych exekútorov rozhodol o povinnosti oprávneného zaplatiť exekútorovi trovy exekúcie vo výške 19,92 eur. Tretím výrokom súd prvého stupňa rozhodol, že žiaden z účastníkov nemá právo na náhradu trov exekučného konania v zmysle § 146 ods. 1 písm. c/ O. s. p., podľa ktorého žiaden z účastníkov nemá nárok na náhradu trov konania podľa jeho výsledku, ak konanie bolo zastavené. Proti predmetnému uzneseniu podal v časti náhrady trov exekúcie odvolanie súdny exekútor, ktorý žiadal, aby odvolací súd zrušil výrok, ktorým sa ukladá povinnému povinnosť hradiť trovy exekúcie, nakoľko zastáva názor, že je nenáležité, aby si súdny exekútor musel vymáhať svoje trovy od povinného podaním návrhu na vykonanie exekúcie u iného exekútora. Zdôraznil, že vymoženie uloženej povinnosti je otázne vzhľadom k osobe povinného. Súdny exekútor žiadal na úhradu trov exekúcie zaviazať oprávneného. Krajský súd v Bratislave ako súd odvolací (§ 10 ods. 1 O. s. p.) preskúmal uznesenie súdu prvého stupňa podľa § 212 ods. 1 O. s. p.; prejednal odvolanie odvolateľa podľa § 214 ods. 2 bez nariadenia pojednávania a po oboznámení sa s obsahom spisu dospel k záveru, že odvolaniu nie je možné vyhovieť. Z obsahu spisu súdu prvého stupňa mal odvolací súd preukázané, že odvolanie bolo v súlade s ustanovením § 37 ods. 1 Ex. poriadku, podľa ktorého, ak súd rozhoduje o trovách exekúcie, účastníkom konania je aj poverený exekútor, podané osobou oprávnenou a v zákonom stanovenej lehote. Súdny exekútor nenamietal výšku trov exekúcie, ktoré mu priznal súd prvého stupňa, žiadal však, aby súd rozhodol o povinnosti oprávneného, a nie povinného, aby trovy exekúcie zaplatil súdnemu exekútorovi. Z vyhotovenia predmetného uznesenia Okresného súdu Pezinok č. k. 15 Er/1441/2008 - 16 zo dňa 20.07.2010 je nesporné, že konajúci súd rozhodol o povinnosti oprávneného platiť súdnemu exekútorovi trovy exekúcie vo výške 19,92 eur do troch dní od právoplatnosti uznesenia. Je preto zrejmé, že obsah odvolania podaného súdnym exekútorom nekorešponduje s vydaným rozhodnutím súdu prvého stupňa v napadnutej časti, nakoľko tento rozhodol o povinnosti oprávneného, teda tak, ako žiada vo svojom odvolaní súdny exekútor. Podľa § 219 ods. 1 O. s. p. odvolací súd rozhodnutie potvrdí, ak je vo výroku vecne správne. Vzhľadom na vyššie uvedené, odvolací súd rozhodol tak, ako je uvedené vo výrokovej časti tohto rozhodnutia. Toto uznesenie bolo členmi senátu prijaté pomerom hlasov 3 : 0 (§ 3 ods. 9 tretia veta zák. č. 757/2004 Z. z. v znení neskorších predpisov). Poučenie: Proti tomuto uzneseniu odvolanie nie je prípustné.

